Էդուարդ Դանիելյանը ծնվել է 1944 թ. փետրվարի 18-ին Երեւանում: 1961-1966 թթ. սովորել եւ ավարտել է Երեւանի պետական համալսարանի աշխարհագրական ֆակուլտետը, 1966-1972 թթ.ՙ Երեւանի պետական Վ.Բրյուսովի անվան լեզվաբանական համալսարանի օտար լեզուների ֆակուլտետը (անգլերեն լեզու), 1968-1971 թթ.ՙ Հայաստանի ԳԱԱ պատմության ինստիտուտի ասպիրանտուրան: 1972 թ. պաշտպանել է թեկնածուական ատենախոսությունՙ «Անտիկ տիեզերագիտական հայացքների արտացոլումն Անանիա Շիրակացու «Տիեզերագիտութիւնում» եւ «Աշխարհացոյց»-ում թեմայով: 1988 թ. պաշտպանել է դոկտորական ատենախոսությունՙ «Հայ-բյուզանդական քաղաքական հարաբերությունները Սասանյան Պարսկաստանի մայրամուտին եւ Արաբական խալիֆայության սկզբնական շրջանում» թեմայով: